ستیندر ناتھ ٹیگور

ستیندر ناتھ ٹیگور ()  (یکم جون 1842ء – 9 جنوری 1923ء) وہ پہلے ہندوستانی تھے جو انڈین سول سروس کے لیے منتخب ہوئے۔ علاوہ ازیں وہ ایک مصنف، نغمہ نگار اور ماہر لسانیات تھے۔ برطانوی راج کے ہندوستانی معاشرے میں خواتین کی بدحالی اور قید و بند کی زندگی کے خلاف انھوں نے زور و شور سے آواز بلند کی اور آزادی نسواں کے میدان میں زبردست کام کیا۔

سنہ 1882ء ستیندر ناتھ کاروار، کرناٹک میں ضلع جج رہے۔ انڈین سول سروس میں انھوں نے تیس برس کام کیا اور سنہ 1897ء میں صوبہ مہاراشٹر کے شہر ستارا میں جج کے عہدہ سے سبکدوش ہوئے۔Sengupta, Subodh Chandra and Bose, Anjali (editors), Sansad Bangali Charitabhidhan (Biographical dictionary) Vol I, 1976/1998, pp. 554–5, Sahitya Sansad,  .Bandopadhyay, Hiranmay, Thakurbarir Katha, pp. 98–104, Sishu Sahitya Sansad .

 ابتدائی زندگی 
ستیندر ناتھ دیویندر ناتھ ٹیگور کے فرزند، رابندر ناتھ ٹیگور کے بڑے بھائی اور دوارکاناتھ ٹیگور کے پوتے تھے۔ ان کا تعلق ٹیگور خاندان کی جوراسانکو شاخ سے تھا۔ ستیندر نے گھر ہی میں سنسکرت اور انگریزی زبانیں سیکھیں۔ بعد ازاں ہندو اسکول میں داخل ہوئے۔ سنہ 1857ء میں کلکتہ یونیورسٹی کے سب سے پہلے داخلہ امتحان میں شریک ہونے والے طلبہ میں ستیندر بھی تھے۔ اس امتحان میں وہ اچھے نمبروں سے کامیاب ہوئے اور پریزیڈنسی کالج میں داخل ہوئے۔اپنے عہد کی رسم کے مطابق اوائل شباب ہی میں سنہ 1859ء میں گیان دان دنی دیوی سے ان کا بیاہ ہوا۔ اسی سال وہ اور کیشب چندر سین دیویندر ناتھ کے ساتھ سیلون (موجودہ سری لنکا) گئے۔Sastri, Sivanath, History of the Brahmo Samaj, 1911–12/1993, p. 80, Sadharan Brahmo Samaj.

 اولاد 
ان کے دونوں بچے سریندر ناتھ ٹیگور اور اندرا دیوی چودھرانی مشہور شخصیتیں تھیں۔ سریندر ناتھ انگریزی زبان میں ید طولیٰ رکھتے تھے، انھوں نے رابندر ناتھ ٹیگور کی فور چیپٹرز کا انگریزی میں ترجمہ کیا تھا۔ نیز بنگالی زبان میں مہابھارت کی تلخیص بھی تیار کی۔ تحریک آزادی ہند کے انقلابیوں سے ان کے خاصے روابط تھے۔Deb, Chitra, Jorasanko and the Thakur Family, in Calcutta, the Living City, Vol I, edited by Sukanta Chaudhuri, p. 65, Oxford University Press, .

اندرا فرانسیسی زبان کی ماہر تھیں اور ساتھ ہی موسیقی اور خصوصاً رابندر سنگیت میں سند سمجھی جاتی تھیں۔ وہ وشو بھارتی یونیورسٹی کی وائس چانسلر بھی رہیں۔ ان کے شوہر پرمتھ چودھری مشہور بنگالی مصنف تھے۔

 حوالہ جات 

 بیرونی روابط 



زمرہ:1842ء کی پیدائشیں
زمرہ:1923ء کی وفیات
زمرہ:برہمو شخصیات
زمرہ:بنگالی زمیندار
زمرہ:بنگالی مصنفین
زمرہ:بنگالی نشاۃ ثانیہ سے منسلک شخصیات
زمرہ:پریزیڈنسی یونیورسٹی، کولکاتا کے فضلا
زمرہ:کلکتہ یونیورسٹی کے فضلا
زمرہ:کولکاتا کی شخصیات
زمرہ:ٹیگور خاندان
زمرہ:انڈین سول سروس (برطانوی ہند) کے افسران
زمرہ:بھارتی مصنفین
زمرہ:بھارتی سرکاری ملازمین
زمرہ:بھارتی نغمہ ساز
زمرہ:ماہرین لسانیات
زمرہ:بنگالی ہندو
زمرہ:بنگالی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:انیسویں صدی کی بنگالی شخصیات
زمرہ:بیسویں صدی کی بنگالی شخصیات
زمرہ:مغربی بنگال کے مصنفین
زمرہ:مغربی بنگال کے سماجی کارکن
زمرہ:انیسویں صدی کے بنگالی شعرا
زمرہ:بیسویں صدی کے بنگالی شعرا
زمرہ:ہندوستانی سماجی مصلحین
زمرہ:کولکاتا کے مصنفین